ຜູ້ຕ້ອງສົງໄສໃນການວາງລະເບີດ ທີ່ນະຄອນ New York ບາດເຈັບ ຍ້ອນຖືກຕຳຫຼວດຍິງ 
​ໄອ​ຍະ​ການ​ລັດຖະບານ​ກາງ ຍັງ​ບໍ່​ທັນ​ໄດ້​ກ່າວ​ໂທດ​ຄະດີ​ ຕໍ່ຜູ້ໃດໃນ​ການລະ​ເບີດ​ຄັ້ງ​ນີ້​.
ບັນດາເຈົ້າໜ້າທີ່ສະຫະລັດພວມປະຕິບັດໜ້າທີ່ ເພື່ອພິສູດໃຫ້ເຫັນວ່າ ພວກຕ້ອງສົງໄສໃນການວາງລະເບີດໃນມະຫານະຄອນນິວຢ໊ອກ ແລະລັດນິວເຈີຊີ ໄດ້ມີສ່ວນພົວພັນກັບກຸ່ມກໍ່ການຮ້າຍຕ່າງປະເທດ ແລະອາດມີ່ສ່ວນໃນການຊັກຈູງໃຫ້ເກີດການໂຈມຕີ ທີ່ເຮັດໃຫ້ມີ 29 ຄົນບາດເຈັບນັ້ນ ຕຳຫຼວດໄດ້ຈັບກຸມ ທ້າວ Ahmed Khan Rahami ໄວ 28 ປີໃນວັນຈັນວານນີ້ ຫຼັງຈາກທີ່ໄດ້ຊອກຄົ້ນຫາ ບ່ອນທີ່ພວກເຂົາເຈົ້າ ໄດ້ກ່າວວ່າ ໄດ້ເພັ່ງເລັງໃສ່ຜູ້ກ່ຽວ ເພາະວ່າ ໄດ້ມີພາບເຄື່ອນໄຫວທີ່ບັນທຶກ ໃນສະຖານທີ່ເກີດເຫດ ແລະອີກສະຖານທີ່ໃກ້ຄຽງ ບ່ອນທີ່ໄດ້ພົບເຫັນລະເບີດທີ່ຄ້າຍຄືກັນນັ້ນ ແຕ່ຍັງບໍ່ທັນແຕກ ພວກນັກສືບສວນສອບສວນ ໄດ້ກ່າວວ່າ ໄດ້ພົບເຫັນຮອຍນິ້ວມືແລະ DNA ເປັນຫຼັກຖານ ທ້າວ Rahami ໄດ້ຖືກກ່າວຫາໃນ 5 ກະໂທງ ໃນການຕັ້ງໃຈຂ້າ ແລະປະທະກັນດ້ວຍການຍິງກັນ ກັບພວກເຈົ້າໜ້າທີ່ ທີ່ປະເຊີນໜ້າກັນ ແລ້ວຈັບກຸມລາວໃນເມືອງ Linden ໃນລັດ New Jersey ທີ່ຢູ່ທາງພາກຕາເວັນຕົກຂອງນະຄອນ New York ເຈົ້າຂອງຮ້ານກິນດື່ມ ຢູ່ທີ່ນັ້ນ ໄດ້ພົບເຫັນ ທ້າວ Rahami ນອນຢູ່ປະຕູທາງເຂົ້າ ແລ້ວກໍໂທຫາຕຳຫຼວດ ໄອຍະການລັດຖະບານກາງ ຍັງບໍ່ທັນໄດ້ກ່າວໂທດຄະດີ ຕໍ່ການລະເບີດຄັ້ງນີ້ເທື່ອ ເມືອງ Linden ຕັ້ງຢູ່ປະມານ 5 ຫຼັກກິໂລແມັດ ຈາກເມືອງ Elizabeth ບ່ອນທີ່ໃນວັນອາທິດຜ່ານມານີ້ ຕຳຫຼວດໄດ້ເຫັນຖົງເປ້ ທີ່ບັນຈຸເຄື່ອງບັງຄັບຕ່າງໆ ຊຶ່ງນຶ່ງໃນນັ້ນແມ່ນໄດ້ລະເບີດ ແບບວ່າເປັນຫຸ່ນຍົນທີ່ຈຸດຄະນວນນີ້ ການພົບເຫັນທີ່ວ່ານີ້ ແມ່ນໄດ້ມີຂຶ້ນທີ່ຮ້ານອາຫານທີ່ບໍລິຫານໂດຍຄອບຄົວຂອງທ້າວ Rahami ເອງ ບັນດາເຈົ້າໜ້າທີ່ຍັງໄດ້ສົງໄສວ່າ ທ້າວ Rahami ແມ່ນຜູ້ຢູ່ເບື້ອງຫຼັງຂອງການລະເບີດ ທີ່ວາງໄວ້ໃນກະໂລ່ງຂີ້ເຫຍື້ອ ໃນການແຂງຂັນແລ່ນ ເພື່ອການການກຸສົນ ໃນເຊົ້າວັນເສົາ ທີ່ຜ່ານມານີ້ ໃນສວນສາທາລະນະ Seaside ໃນລັດ New Jersey ປະມານ 130 ກິໂລແມັດ ທາງໃຕ້ຂອງໃນລັດ New York ບໍ່ມີຜູ້ໃດ ໄດ້ຮັບບາດເຈັບ ໃນເຫດລະເລີດຄັ້ງນີ້ ເຈົ້າຄອງກຳແພງ New York City ທ່ານ Bill de Blassio ໄດ້ກ່າວໃນວັນຈັນວານນີ້ວ່າ ທ້າວ Rahami ແມ່ນເປັນພຽງຜູ້ຕ້ອງສົງໄສພຽງຜູ້ດຽວ ແລະເຊື່ອວ່າເຫດຜົນທັງມວນນີ້ເຊື່ອວ່າ ການລະເບີດນີ້ແມ່ນການກະທຳຂອງການກໍ່ການຮ້າຍ ທ່ານບາຣັກ ໂອບາມາ ປະທານາທິບໍດີສະຫະລັດ ຜູ້ຊຶ່ງຢູ່ໃນນະຄອນ New York ຄຽງຂ້າງກັບບັນດາຜູ້ນຳອື່ນໆ ໃນກອງປະຊຸມສະມັດຊາໃຫຍ່ປະຈຳປີອົງການສະຫະປະຊາຊາດ ກ່າວວ່າ ພວກກໍ່ການຮ້າຍ ຕ້ອງການທີ່ຈະທຳຮ້າຍພວກທີ່ບໍ່ມີຄວາມຜິດທີ່ຢ້ານກົວ ແລະລົບກວນວິຖີຊີວິດຂອງພວກຜູ້ຄົນ